CELEX: 32018R1243
Language: ro
Date: 2018-09-13 00:00:00
Title: Regulamentul de punere în aplicare (UE) 2018/1243 al Comisiei din 13 septembrie 2018 privind clasificarea anumitor mărfuri în Nomenclatura combinată

17.9.2018   
               
               
                  RO
               
               
                  Jurnalul Oficial al Uniunii Europene
               
               
                  L 232/1
               
            
         REGULAMENTUL DE PUNERE ÎN APLICARE (UE) 2018/1243 AL COMISIEI
         din 13 septembrie 2018
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 septembrie 2018.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un extract apos de culoare maro închis, cu următoarea compoziție (procente din greutate):
                     
                     
                        2309 90 96 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2309 , 2309 90  și 2309 90 96 .
                        Produsul nu poate fi clasificat ca melase, la poziția 1703 , deoarece nu conține o cantitate considerabilă de zahăr [a se vedea, de asemenea, Notele explicative la Sistemul armonizat (NESA) aferente poziției 1703 , primul paragraf, penultima teză].
                        Produsul nu poate fi clasificat ca alte deșeuri rezultate în urma fabricării zahărului, la poziția 2303 , având în vedere producția sa intenționată din melase, precum și utilizarea sa destinată ca preamestec pentru hrana animalelor [a se vedea, de asemenea, poziția 2303 , litera (D)].
                        Un preamestec pentru hrana animalelor care îmbunătățește digestia animalelor este un preparat de tipul celor utilizate pentru hrana animalelor de la poziția 2309  (a se vedea, de asemenea, NESA aferente poziției 2309 , partea II litera C punctul 1).
                        În consecință, produsul trebuie clasificat la codul NC 2309 90 96  ca „preparat de tipul celor folosite pentru hrana animalelor”.
                     
                  
                        betaină
                     
                     
                        40,
                     
                  
                        apă
                     
                     
                        40,
                     
                  
                        zaharoză
                     
                     
                        2,2,
                     
                  
                        cenușă
                     
                     
                        3,
                     
                  
                        alte substanțe organice (cum ar fi aminoacizi și acizi organici).
                        Produsul este obținut din melasa de sfeclă de zahăr prin filtrare și purificare cromatografică, urmată de concentrarea betainei. Astfel, conținutul de zahăr este redus de la aproximativ 60 % la 2 %, iar conținutul de betaină este mărit de la 5 % la 40 %.
                        Produsul este utilizat numai ca preamestec de hrană pentru animale, care ușurează digestia și menține stabilitatea intestinală.
                        Produsul este ambalat în recipiente de 1 000  kg sau importat în vrac.